ประกาศกรมทรัพยากรธรณีประกาศกรมทรัพยากรธรณีเรื่อง หลักเกณฑ์และวิธีการการนำซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักรและการส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักรพ.ศ. ๒๕๕๑[๑] อาศัยอำนาจตามความในมาตรา๓๓ และมาตรา ๓๔ แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมทรัพยากรธรณีจึงกำหนดหลักเกณฑ์และวิธีการ การนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักรและการส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักร ออกนอกราชอาณาจักร ดังต่อไปนี้หมวด ๑การนำซากดึกดำบรรพ์หรือซากดึกดำบรรพ์ที่ได้ถูกแปรสภาพ หรือเปลี่ยนแปลงเป็นรูปลักษณะอื่นเข้ามาในราชอาณาจักร ข้อ ๑ผู้ใดนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักรต้องแจ้งเป็นหนังสือให้อธิบดีกรมทรัพยากรธรณีทราบภายใน ๓๐ วันนับแต่วันนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักรตามแบบ ทธ.จ. ๑ ท้ายประกาศนี้ข้อ ๒ในการแจ้งตามข้อ ๑ ผู้แจ้งต้องระบุวัตถุประสงค์ในการนำซากดึกดำบรรพ์หรือซากดึกดำบรรพ์ที่ได้ถูกแปรสภาพ หรือเปลี่ยนแปลงเป็นรูปลักษณะอื่นเข้ามาในราชอาณาจักร หากภายหลังผู้แจ้งเปลี่ยนแปลงวัตถุประสงค์ที่ได้แจ้งไว้หรือมีการแปรสภาพหรือเปลี่ยนแปลงเป็นรูปลักษณะอื่นผู้แจ้งต้องแจ้งเป็นหนังสือให้อธิบดีกรมทรัพยากรธรณีทราบภายใน ๓๐ วันนับแต่วันที่ได้เปลี่ยนแปลงวัตถุประสงค์ หรือมีการแปรสภาพหรือเปลี่ยนแปลงเป็นรูปลักษณะอื่นข้อ ๓เมื่อได้รับแจ้งการนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักรแล้วให้เจ้าหน้าที่ดำเนินการตรวจสอบ การนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักรหากตรวจสอบแล้วพบว่าซากดึกดำบรรพ์นั้นมีความสำคัญและมีความจำเป็นต้องบันทึกภาพไว้เป็นหลักฐานให้บันทึกภาพไว้และให้ผู้อำนวยการสำนักวิจัยซากดึกดำบรรพ์และพิพิธภัณฑ์ธรณีวิทยาหรือเจ้าหน้าที่ที่อธิบดีกรมทรัพยากรธรณีมอบหมายออกหนังสือรับแจ้งไว้เป็นหลักฐานตามแบบทธ.จ.๒ ท้ายประกาศนี้ แล้วรายงานให้อธิบดีกรมทรัพยากรธรณีทราบหมวด ๒การส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักร ข้อ ๔ผู้ใดประสงค์จะส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักรต้องแจ้งเป็นหนังสือให้อธิบดีกรมทรัพยากรธรณีทราบไม่น้อยกว่า ๓๐ วันก่อนวันส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักรตามแบบ ทธ.จ.๓ ท้ายประกาศนี้ในกรณีมีเหตุสุดวิสัยหรือเหตุจำเป็น ที่ไม่สามารถแจ้งภายในกำหนดระยะเวลาตามวรรคหนึ่งได้ ให้แจ้งเป็นหนังสือให้อธิบดีกรมทรัพยากรธรณีทราบก่อนวันส่งหรือนำออกนอกราชอาณาจักรพร้อมทั้งแสดงเหตุผลและความจำเป็นที่ไม่สามารถแจ้งภายในกำหนดระยะเวลาได้ข้อ ๕เมื่อได้รับแจ้งการส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักรแล้วให้เจ้าหน้าที่ดำเนินการตรวจสอบการส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักร พร้อมทั้งออกหนังสือรับแจ้งไว้เป็นหลักฐานตามแบบทธ.จ. ๔ ท้ายประกาศนี้ แล้วรายงานให้อธิบดีกรมทรัพยากรธรณีทราบข้อ ๖การยื่นแบบการแจ้งตามข้อ ๑ และข้อ ๔ ให้ยื่นที่กรมทรัพยากรธรณีหรือพิพิธภัณฑ์ซากดึกดำบรรพ์ธรณีวิทยาและธรรมชาติวิทยาหรือสถานที่ที่อธิบดีกรมทรัพยากรธรณีกำหนดทั้งนี้ตั้งแต่บัดนี้เป็นต้นไปประกาศ ณ วันที่ ๒๐ตุลาคม พ.ศ. ๒๕๕๑ปรีชา จันทร์ศิริตานนท์อธิบดีกรมทรัพยากรธรณี[เอกสารแนบท้าย]๑.หนังสือแจ้งการนำซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักร (ทธ.จ.๑)๒.บัญชีรายการซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นที่นำเข้ามาในราชอาณาจักร๓.หนังสือรับแจ้งการนำซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นเข้ามาในราชอาณาจักร (ทธ.จ.๒)๔.หนังสือแจ้งการส่งหรือนำซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักร (ทธ.จ.๓)๕.บัญชีรายการซากดึกดำบรรพ์ หรือซากดึกดำบรรพ์ที่ได้ถูกแปรสภาพ หรือเปลี่ยนแปลงเป็นรูปลักษณะอื่นที่รับแจ้งการนำเข้ามาในราชอาณาจักร๖.บัญชีรายการซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรที่ส่งหรือนำออกนอกราชอาณาจักร ๗.หนังสือรับแจ้งการส่งหรือนำซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งไม่ใช่ซากดึกดำบรรพ์ที่พบในราชอาณาจักรออกนอกราชอาณาจักร (ทธ.จ.๔)๘.บัญชีรายการซากดึกดำบรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่น ซึ่งไม่ใช่ซากดึกดำบรรพ์ที่พบในราชอาณาจักรที่รับแจ้งการส่งหรือนำออกนอกราชอาณาจักร(ดูข้อมูลจากภาพกฎหมาย)อาจารี/ผู้จัดทำ๑๗ กรกฎาคม ๒๕๕๖วิชพงษ์/ตรวจ๒๕ กรกฎาคม ๒๕๕๖[๑] ราชกิจจานุเบกษา เล่ม๑๒๕/ตอนพิเศษ ๑๘๖ ง/หน้า ๔๘/๘ ธันวาคม ๒๕๕๑